บจ.บิ๊กแคปสุขภาพแกร่ง
ฝ่ามรสุมดีเกินคาดASPเพิ่มเป้ากำไรCPNโตหลักเดียว
20 ส.ค. 2554

ฝ่ามรสุมดีเกินคาดASPเพิ่มเป้ากำไรCPNโตหลักเดียว
บิ๊กแคปพื้นฐานแน่นตัวหลักขับเคลื่อนกำไร บจ.ไตรมาสแรกสามารถรับมือแรงเสียดทานที่เข้ามา
นายชนิตร ชาญชัยณรงค์ ผู้ช่วยผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ที่มาของกำไรสุทธิ 2 แสนล้านบาท ในไตรมาสแรกปีนี้ ของบริษัทจดทะเบียน (บจ.) ในตลาดหลักทรัพย์ พบว่า บจ. ประมาณ 50% มีกำไรขยายตัว ส่วน 30% มีกำไรแต่ในอัตราที่ลดลง และ 10% สามารถพลิกจากขาดทุนมามีกำไรสุทธิได้ ส่วนที่เหลือเป็นบริษัทที่มีผลขาดทุน 
นอกจากนี้ กำไรประมาณ 80% มาจาก บจ.ใน SET50 ซึ่งหลักๆ ประกอบไปด้วยธนาคารพาณิชย์ ปิโตรเคมี พลังงาน ขณะที่บริษัทใน SET 51100 มีสัดส่วนในการสร้างกำไรเพียง 5% เท่านั้น 
“กำไรที่เกิดขึ้นสะท้อนถึง บจ.ไทยมีความสามารถในการปรับตัวที่ดี ท่ามกลางความกังวลเรื่องเงินเฟ้อ อัตราแลกเปลี่ยน ราคาน้ำมันที่ปรับตัวสูง หรือแม้แต่ปีนี้เป็นปีแรกที่มีการบันทึกบัญชีตามมาตรฐานใหม่คือ IFRS ซึ่งอาจกระทบต่อผลประกอบการ บจ.บ้าง แต่บางบริษัทเตรียมความพร้อม สามารถปรับตัวได้ดี”
นักวิเคราะห์บริษัทหลักทรัพย์ (บล.) เอเซีย พลัส ได้ปรับเพิ่มประมาณการเติบโตเศรษฐกิจไทยปีนี้ จากเดิม 3.6% เป็น 4.5% หลังภาพการลงทุนรวม และการค้าระหว่างประเทศมีแนวโน้มฟื้นตัวดีกว่าคาดเป็นหลัก
สำหรับประมาณการกำไรสุทธิของ บจ. ในปีนี้ คาดว่าจะอยู่ที่ 7.06 แสนล้านบาท หรือหุ้นละ 87.44 บาท เพิ่มขึ้นจากประมาณการเดิม 5.21% หรือเพิ่มขึ้น 20.34% จากปี 2553 ซึ่งนับเป็นอัตราการเติบโตที่สูงอีกปีหนึ่งหลังจากที่ปี 2553 เติบโต 31.85% 
“ปีนี้การเติบโตกำไรต่อหุ้นของตลาดหุ้นไทยอยู่ในระดับแนวหน้าในภูมิภาคเอเชีย โดยน่าจะอยู่ในระดับใกล้เคียงกับจีน แต่สูงกว่าอินเดีย ทำให้พีอีเฉลี่ยของตลาดหุ้นไทยอยู่ที่ 12 เท่า ซึ่งจะทำให้หุ้นไทยได้รับความสนใจจากนักลงทุนต่างชาติอีกครั้ง หากการปรับฐานของตลาดหุ้นโลกเสร็จสิ้น” บล.เอเซีย พลัส ระบุ
ทั้งนี้ ข้อมูลจากการสำรวจของบลูมเบิร์ก ค่าเฉลี่ยของอัตราเติบโตกำไรต่อหุ้นของตลาดหุ้นจีนและอินเดียอยู่ที่ 21% และ 12% ตามลำดับ 
นายนริศ เชยกลิ่น รองกรรมการผู้จัดการใหญ่ สายงานการเงินและบัญชี บริษัท เซ็นทรัลพัฒนา (CPN) เปิดเผยว่า บริษัทได้ปรับลดเป้าหมายรายได้ปีนี้ลง เหลือตัวเลขเติบโตหลักเดียว จากเดิมคาดว่าจะโตขึ้น 1013% จากปีก่อน เนื่องจากปิดสาขาลาดพร้าวประมาณ 6 เดือน ทำให้รายได้หายไป 56% แต่จะกลับมาปกติในปี 2555 เมื่อรับรู้รายได้สาขาลาดพร้าวที่อัตราค่าเช่าเพิ่มขึ้น 15% เต็มปี 
ในช่วงปลายไตรมาส 2 ถึงต้นไตรมาส 3 บริษัทเตรียมฟ้องบริษัทประกันไทยที่ยังไม่สรุปการจ่ายเงินชดเชยประกันภัยเพลิงไหม้เซ็นทรัลเวิลด์
บริษัท โพลีเพล็กซ์ (ประเทศไทย) หรือ PTL ประกาศจ่ายเงินปันผลหุ้นละ 1.35 บาทให้กับผู้ถือหุ้นที่มีชื่อในทะเบียนวันที่ 8 ส.ค.นี้